Diari Oficial de la Generalitat Valenciana


Sumari del DOGV 5958, del 19-02-2009 (2009/1576)

RESOLUCIÓ de 21 de febrer de 2008, de la Direcció General per al Canvi Climàtic per la qual s'atorga a l'empresa Colores Cerámicos, SA l'autorització ambiental integrada per a les instal·lacions de fabricació de colors i esmalts ceràmics, al terme municipal d'Onda.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5958

Data del DOGV
:   19-02-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/1576


Data del document
:   21-02-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Onda
    * empresa privada
    * ceràmica

RESOLUCIÓ de 21 de febrer de 2008, de la Direcció General per al Canvi Climàtic per la qual s'atorga a l'empresa Colores Cerámicos, SA l'autorització ambiental integrada per a les instal·lacions de fabricació de colors i esmalts ceràmics, al terme municipal d'Onda. [2009/1576]  
Vistos els documents que es troben en l'expedient 152/05 IPPC, instruït a instàncies de l'empresa Colores Cerámicos, SA, a fi d'obtenir l'autorització ambiental integrada per a les instal·lacions de fabricació de colors i esmalts ceràmics, s'emet aquesta resolució de conformitat amb els següents,   
Antecedents de fet  
Primer. Amb data 29 de desembre de 2005, Joaquín Gorriz Osuna, en representació de l'empresa Colores Cerámicos, SA, amb CIF A-12057832, presenta en la Conselleria de Territori i Habitatge sol·licitud d'autorització ambiental integrada per a una indústria de fabricació de colors i esmalts ceràmics, ubicada al km 55 de la carretera de Vila-real, al seu pas pel terme municipal d'Onda (Castelló), i que es detalla en l'annex I.  
A la sol·licitud s'adjunta l'informe urbanístic favorable emés per l'Ajuntament d'Onda amb data 27 d'octubre de 2005.  
Segon. Una vegada admesa a tràmit la sol·licitud, la Conselleria remet l'expedient a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada, a fi que informen sobre la suficiència de la documentació que acompanya la sol·licitud.  
Tercer. Consten en l'expedient els informes de la Confederació Hidrogràfica del Xúquer, de l'Ajuntament d'Onda, del Servei d'Avaluació d'Impacte Ambiental, del Servei de Residus Urbans i del Servei de Residus Industrials.  
Quart. Com a conseqüència del contingut d'aquests informes, amb data 5 de maig i 6 de juliol de 2006, la Conselleria de Medi Ambient, Aigua, Urbanisme i Habitatge requereix nova documentació a l'empresa, la qual es presenta amb dates 19 de maig i 26 de juliol de 2006.  
Cinqué. Amb data 17 d'octubre de 2006 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002, amb la publicació d'un anunci en el Diari Oficial de la Comunitat Valenciana (DOCV núm. 5368).  
Durant aquest període no es presenten al·legacions al projecte, ni a aquesta Conselleria i ni a l'Ajuntament d'Onda. En l'expedient consta el certificat de la informació pública.  
Sisé. Transcorregut el termini d'informació pública se sol·licita nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Així mateix, s'han incorporat a l'expedient els informes emesos per l'Àrea de Residus i pel Servei de Protecció de l'Ambient Atmosfèric.  
Seté. Amb data 18 d'abril de 2007 es rep l'informe favorable de l'Ajuntament d'Onda.  
Vuité. Amb data 13 de setembre de 2007, la directora general de Gestió del Medi Natural emet la declaració d'impacte ambiental, en la qual estima acceptable, només a l'efecte ambiental i sense perjudici de l'obtenció prèvia de les autoritzacions sectorials que se li apliquen, el Projecte d'autorització ambiental integrada d'una indústria de fabricació de colors i esmalts ceràmics, promogut per Colores Cerámicos, SA, a la carretera de Vila-real, km 55 del terme municipal d'Onda (Castelló), sempre que es realitze d'acord amb el que estableix l'estudi d'impacte ambiental, el projecte tècnic i la resta de documentació que constitueix l'expedient avaluat, i una sèrie de condicions imposades en l'esmentada declaració d'impacte ambiental.  
Nové. Amb data 18 de setembre de 2007 es rep informe del Servei de Residus Industrials.  
Deu. Amb data 19 de novembre de 2007 el promotor presenta aclariments al projecte bàsic en matèria d'emissions, residus i abocaments.  
Onze. Amb data 27 de novembre de 2007 es realitza el tràmit d'audiència a l'interessat. Examinat l'expedient, el promotor mostra la seua disconformitat amb el contingut de la proposta de resolució, i presenta al·legacions. S'acorda la presentació d'un annex al Projecte bàsic, i unes consultes internes prèviament a la resolució del director general per al Canvi Climàtic.  
Dotze. Amb data 29 de novembre de 2007, la Comissió d'Anàlisi Ambiental Integrada celebra una sessió ordinària, i després de l'anàlisi de la proposta de resolució de l'exp. 152/05 IPPC de sol·licitud d'autorització ambiental integrada, promogut per Colores Cerámicos, SA, es decideix posposar l'aprovació d'aquest a l'anàlisi de la nova documentació presentada pel promotor el mateix dia.  
Tretze. Amb data 18 de gener de 2008 es realitza el tràmit d'audiència a l'interessat.  
Catorze. Amb data 29 de gener de 2008, la Comissió d'Anàlisi Ambiental Integrada celebra una sessió ordinària i aprova la proposta de resolució de l'exp. 152/05 IPPC de sol·licitud d'autorització ambiental integrada, promogut per Colores Cerámicos, SA.  
Fonaments de dret  
Primer. D'acord amb l'article 6 de la Llei 2/2006, de 5 de maig, de prevenció de la contaminació i qualitat ambiental, per la qual es desplega en l'àmbit de la Comunitat Valenciana la Llei 16/2002 de prevenció i control integrats de la contaminació, les activitats que apareixen en l'annex I de la indicada llei estan subjectes a autorització ambiental integrada.  
La instal·lació de referència està inclosa en l'epígraf 4.2.e de l'annex I de la Llei 16/2002.  
Segon. L'expedient s'ha tramitat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació, desplegada pel Decret 40/2004, de 5 de març, del Consell de la Generalitat Valenciana.  
Tercer. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002, i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
Vist tot el que antecedeix, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, fent ús de les atribucions que em confereix el Reglament orgànic i funcional de la Conselleria Territori i Habitatge, resolc:  
Primer  
Concedir a Colores Cerámicos, SA l'autorització ambiental integrada per a les instal·lacions de fabricació de colors i esmalts ceràmics, que s'ha de desenvolupar a l'establiment situat al km 55 de la carretera de Vila-real, al seu pas pel terme municipal d'Onda (Castelló), referent al Projecte d'ampliació d'activitat industrial en fàbrica de colors i esmalts ceràmics, visat en data 28 de desembre de 2005 per Josep Vicent Zaragoza Delhom, i queda inscrita en el Registre General d'Instal·lacions IPPC de la Comunitat Valenciana amb el número 117-08/AAI/CV, condicionada al compliment dels requisits següents:  
1. Emissions atmosfèriques  
1.1. Emissions canalitzades  
S'inclouen en aquesta autorització els següents focus d'emissió sistemàtica, la nomenclatura dels quals serà d'ara endavant la utilitzada per al millor control i comunicació de les emissions:  
  
Cadascun dels focus estarà convenientment identificat in situ d'acord amb aquesta nomenclatura.  
S'exclouen d'aquesta autorització els focus de contaminació no sistemàtica, els dels equips utilitzats per a la investigació, desenvolupament i experimentació de nous productes i processos, i els dels serveis d'aigua calenta sanitària i calefacció de les instal·lacions, que es regiran per la seua normativa específica.  
La totalitat dels focus que emeten a l'interior de les instal·lacions (sistemàtics i no sistemàtics) hauran d'encapsular-se o canalitzar-se a l'exterior. Juntament a la sol·licitud de visita de comprovació, o en el termini màxim de tres mesos, haurà de presentar-se un certificat tècnic de la solució executada per a evitar l'evacuació cap a l'interior de les instal·lacions.  
Els valors límit d'emissió per a focus canalitzats i la periodicitat de controls per ECMCA seran els següents:  
  
(1) Per a instal·lacions existents el límit serà 40 i per a noves instal·lacions serà 30. Focus nous: números 3, 4, 9, 12, 16, 17 i 18.  
(2) No serà necessari mesurar el focus número 21 (F-36), ja que estarà encapsulat.  
Abans de l'1 de març de cada any s'ha de presentar un resum del règim de funcionament dels focus d'emissió no sistemàtics (F-01, F-02, F-03, F-04, F-05, F-07, F-08, F-09, F-10, F-11, F-12 i F-23), és a dir, aquells en què no es verifiquen emissions esporàdiques amb una freqüència mitjana superior a dotze vegades per any, amb una duració individual superior a una hora o amb qualsevol freqüència, quan la duració global de les emissions siga superior al 5 per 100 del temps de funcionament de la planta.  
1.2. Control de les emissions  
1.2.1. Sistemes de depuració de partícules  
A fi d'evitar l'emissió difusa de pols, s'han de dur a terme les mesures següents:  
- Instal·lacions d'emmagatzematge tancades.  
- Tancament i despolvorització dels sistemes de transport de materials pulverulents que tinguen la consideració de focus de contaminació sistemàtica.  
L'orifici de presa de mostres s'ubicarà després de l'actuació dels sistemes correctors. Aquests, així mateix, hauran d'actuar després de la fase d'aprofitament energètic (o refredament, si és el cas).  
El funcionament correcte d'aquests sistemes correctors s'ha d'assegurar mitjançant el control i registre en continu de, almenys, un paràmetre d'operació del sistema a opció de l'empresa entre els tècnicament reconeguts o fonamentats, com ara la pèrdua de càrrega del sistema de depuració, la concentració de partícules en el corrent gasós, o qualsevol altre degudament justificat. La representativitat i el calibratge d'aquest paràmetre haurà de ser verificat per entitats col·laboradores de l'administració en matèria de qualitat ambiental i estar a la disposició de la Conselleria de Medi Ambient, Aigua, Urbanisme i Habitatge.  
1.2.2. Condicions de presa de mostres i expressió de resultats.  
a) Punts de presa de mostra: els focus canalitzats hauran de tenir la situació, disposició, dimensió i accessos corresponents d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i distribució dels focus emissors a l'atmosfera serà tal que garantisca una correcta dispersió dels contaminants emesos. Més concretament, la seua alçària no sols haurà de complir el que estableix l'Ordre 18 d'octubre de 1976, sinó que es recomana que aquesta siga tal que en una distància equivalent a deu vegades l'alçària del punt d'abocament d'un focus no existisquen altres estructures d'alçària superior a la d'aquest focus menys dos metres que produïsquen un apantallament que dificulte la dispersió, justificant tècnicament la influència de l'efecte down-wash (turbulència o rebuf).  
b) La temperatura dels gasos en el punt de mostratge serà preferiblement menor de 200ºC i s'haurà de garantir que en cap cas supere els 300ºC.  
c) Les mesures s'han de realitzar en condicions normals d'operació de les instal·lacions, registrant els paràmetres que les determinen, i han de cobrir totes les diferents tipologies o grups de productes que es fabriquen en cada instal·lació.  
d) Les concentracions mesurades sempre estaran referides a condicions normals de pressió i temperatura (101,3 kPa, 273 K), en base seca i per a un contingut de O2 del 15%.  
e) Les mesures de fluor es realitzaran amb sondes de tefló o material teflonat, o d'un material resistent a l'atac àcid, segons la norma ISO 15.713:2006.  
2. Soroll  
S'han d'adoptar les mesures necessàries per a complir amb el que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica, i el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.  
En particular, els límits sonors establits en la Llei 7/2002 per a zones d'ús industrial són:  
  
En un termini inferior a tres mesos després de la posada en marxa de l'ampliació projectada i almenys cada cinc anys s'haurà de realitzar una auditoria acústica a fi de comprovar que no se superen els nivells sonors en els punts on se situa el receptor més pròxim, és a dir, en el perímetre de la instal·lació. Per a això s'han de realitzar mesures del nivell de soroll en un nombre de punts representatius del perímetre, tant amb l'activitat en funcionament com parada (nivell de fons). Aquesta auditoria haurà de ser realitzada per una entitat col·laboradora en matèria de contaminació acústica d'acord amb el que estableix el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental, i se'n crea i regula el registre.  
El titular ha de disposar del llibre de control, que estarà constituït pels certificats dels resultats obtinguts de les auditories acústiques, i dels informes complets d'aquestes.  
3. Abocaments  
La documentació justifica l'absència d'abocament d'aigües residuals a domini públic hidràulic (abocament zero). Pel que fa a abocaments indirectes, es justifica igualment la impermeabilitat i estanquitat de les instal·lacions, cubetes, canals de recollida, fosses, basses i depòsits d'emmagatzemament d'aigües residuals.  
El certificat d'adequació del projecte farà menció expressa a la impermeabilitat i estanquitat de les instal·lacions, cubetes, canals de recollida, fosses, basses i depòsits d'emmagatzemament d'aigües residuals que hagen d'executar-se amb motiu de l'ampliació projectada.  
3.1. Aigües residuals industrials  
Les aigües residuals industrials seran les procedents de les proves de producte i de nous materials i els seus processos auxiliars, la producció a escala I+D, el condicionament de producte i la neteja de les instal·lacions i elements auxiliars.  
Aquestes aigües es condueixen a través d'un sistema de canaletes obertes i embornals fins a la bassa d'acumulació de la depuradora. Una vegada allí, la gestió d'aigües residuals industrials pot realitzar-se de dues formes no excloents:  
- Sotmetre-les a un tractament fisicoquímic (on es generaran fangs aquosos de depuració), i posterior abocament de l'aigua depurada a la xarxa municipal de sanejament.  
- Retirar-les sense tractament per camions cisterna, per a la gestió com a residu no perillós (suspensions aquoses que contenen materials ceràmics).  
Els fangs aquosos i les suspensions aquoses s'emmagatzemen en basses fins a la posterior recollida per gestor autoritzat.  
Hauran de disposar d'una arqueta d'inspecció i control que, igual que les concentracions de contaminants en les aigües residuals sanitàries s'ajustaran als recollits en el model d'ordenança d'abocaments a la xarxa municipal de clavegueram de l'EPSAR.  
3.2. Aigües sanitàries  
Les aigües residuals sanitàries, procedents de les neteges i vestuaris, es condueixen a través d'una xarxa separativa cap a una bassa d'acumulació, des de la qual s'aboquen a la xarxa municipal.  
Es troba en l'expedient la concessió de permís d'abocament de l'Ajuntament d'Onda a la xarxa de sanejament d'aquest terme municipal de les aigües residuals sanitàries generades en la instal·lació.  
Hauran de disposar d'una arqueta d'inspecció i control que, igual que les concentracions de contaminants en les aigües residuals sanitàries, s'ajustaran als recollits en el model d'ordenança d'abocaments a la xarxa municipal de clavegueram de l'EPSAR.  
3.3. Aigües pluvials  
Les aigües pluvials netes de baixants i vessament s'evacuen al col·lector de pluvials o per vessament cap a l'exterior de les instal·lacions. Excepte en el cas d'unes baixants situades al sud-est, que es dirigeixen a les basses d'acumulació d'aigües residuals. Haurà d'eliminar-se aquesta connexió, i aportar una solució que passe per la seua connexió a la bassa d'aigua de pou, col·lector de pluvials o evacuació per vessament.  
4. Protecció del sòl i de les aigües subterrànies  
Es prohibeix l'abocament a llit, sòl o subsòl que puga deteriorar la qualitat de les aigües sense disposar de l'autorització de la Confederació Hidrogràfica del Xúquer.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
Caldrà ajustar-se al que disposa el Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris i estàndards per a la declaració de sòls contaminats.  
En aquest sentit, l'empresa ha presentat l'informe preliminar de situació del sòl requerit en l'article 3.1 del Reial decret 9/2005, tot això sense perjudici que amb posterioritat puguen demanar-se del titular de l'activitat els informes complementaris o periòdics més detallats, tal com es preveu en els articles 3.3 i 3.4 de l'esmentat reial decret.  
5. Residus  
5.1. Producció de residus  
L'activitat està subjecta als requisits establits en la Llei 10/1998, de 21 d'abril, de residus; en la Llei 10/2000, de 12 de desembre, de residus de la Comunitat Valenciana, i en el Reial decret 833/1988, de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
S'autoritza la producció dels residus perillosos següents, sempre que la seua capacitat de generació anual siga de l'ordre de magnitud que a continuació es detalla i la capacitat teòrica de producció del centre productiu detallat en l'annex I siga de l'ordre de 12.000 tn/any d'esmalts i 1.300 tn/any de colors.  
\* \* \* \* \*  
  
\* \* \* \* \*  
L'esmentat centre productiu està inscrit en el Registre de Productors de Residus Tòxics i Perillosos de la Comunitat Valenciana conforme estableix l'article 46 de la Llei 10/2000, de 12 de desembre, de residus de la Comunitat Valenciana.  
Així mateix, es projecta generar els següents residus no perillosos:  
Els residus s'han d'entregar a gestor autoritzat per a aquesta activitat tal com consta en el projecte.  
Els residus podran ser emmagatzemats durant un període igual o inferior a sis mesos, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació final siga la valorització, i han de ser entregats a gestor autoritzat transcorregut aqueix període. Aquest emmagatzemament temporal de residus perillosos s'ha de realitzar segregat per tipus de residu, convenientment senyalitzat i en un lloc amb teulada, amb sòl impermeable i sistemes de recollida de vessaments accidentals, com ara arqueta cega no connectada a la xarxa de clavegueram i safates de recollida. Així mateix la zona d'emmagatzemament haurà d'estar inclosa en el sistema general de protecció contra incendis de la indústria.  
Per a l'emmagatzemament de residus líquids o que pel seu alt contingut líquid puguen generar abocaments, cal disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes hauran de ser individuals per a cada tipus de residus la mescla dels quals, en cas de vessament, supose augment de la seua perillositat o en dificulte la gestió.  
Per a la recollida de possibles fugues o vessaments accidentals de líquids, tant de residus com de matèries primeres, hauran de disposar de material absorbent no inflamable en quantitat suficient per a aquesta finalitat. L'absorbent una vegada contaminat es gestionarà com a residu perillós o no perillós, segons corresponga.  
L'envasament i l'etiquetatge dels residus es farà d'acord amb el que exposen els articles 13 i 14 del Reial decret 833/1988, Reglament de residus tòxics i perillosos. Així mateix ha de disposar d'un registre on conste la quantitat, naturalesa, identificació, origen i data de generació i entrega a gestor autoritzat, i també el número de document de control i seguiment utilitzat, si és el cas, i el gestor a qui s'entrega el residu.  
Donada la data de presentació de l'últim, juntament amb la sol·licitud de visita de comprovació, i posteriorment cada quatre anys, haurà d'aportar-se un nou pla de prevenció i reducció de residus que es presentarà en la Direcció General per al Canvi Climàtic cada quatre anys.  
Així mateix s'ha d'emplenar la declaració anual de productor de residus perillosos i no perillosos, que serà remesa a la Direcció General per al Canvi Climàtic abans de l'1 de març de cada any, d'acord al model establit en l'annex III del Reial decret 833/88.  
Les autoritzacions i la resta de requisits establits en la legislació vigent en matèria d'envasos i residus d'envasos, i de manera especial el que estableix el RD 782/1998, no queden derogades per la Llei 16/2002, per la qual cosa la concessió de l'autorització ambiental integrada no eximeix del seu compliment.  
6. Mesures que s'han d'adoptar en situacions diferents de les normals que puguen afectar el medi ambient  
Es duran a terme totes les mesures necessàries perquè quede garantida la protecció del medi ambient i la salut de les persones davant de qualsevol situació fora de la normalitat quant al funcionament de les instal·lacions.  
No obstant això, si es produeix algun incident en les instal·lacions que comporte el funcionament anòmal d'aquestes i d'això pot resultar l'incompliment dels límits imposats, haurà de comunicar immediatament aquesta situació a Protecció Civil, a l'Ajuntament i a la Direcció General per al Canvi Climàtic.  
Una vegada produïda la situació d'emergència, la mercantil utilitzarà tots els mitjans al seu abast per a reduir al màxim l'efecte sobre el medi ambient.  
En el termini màxim de set dies després de la incidència, la mercantil haurà de remetre a l'Ajuntament i a la Direcció General per al Canvi Climàtic un informe detallat, on juntament a les dades d'identificació, ha de figurar la informació següent:  
- Causes de l'incident.  
- Hora en què es va produir i duració d'aquest.   
- Característiques de l'emissió o abocament.   
- Mesures correctores adoptades.   
- Hora i forma en què es va comunicar el succés.   
En relació amb el possible dany ambiental ocasionat per l'activitat, s'aplicarà la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta, l'activitat haurà de disposar d'una garantia financera que els permeta fer front a la responsabilitat mediambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, siga al sistema comunitari de gestió i auditoria mediambientals (EMAS), siga al sistema de gestió mediambiental UNE-EN ISO 14883:1996.  
Així mateix, quan es determine el cessament d'alguna de les unitats s'han de desmantellar, segellar i clausur les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'esmentada activitat i no es produïsca cap dany sobre el sòl i el seu entorn.  
7. Altres condicions  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi, el Decret 173/2000, de 5 de desembre, del Govern Valencià, pel qual s'estableixen les condicions que han de reunir els equips de transferència de massa d'aigua en corrent d'aire amb producció d'aerosols, per a la prevenció de la legionel·losi, i l'Ordre conjunta de 22 de febrer de 2001, de les conselleries de Medi Ambient i Sanitat, per la qual s'aprova el protocol de neteja i desinfecció dels equips de transferència de massa d'aigua en corrent d'aire amb producció d'aerosols, per a la prevenció de la legionel·losi.  
Haurà de complir el que disposa la Llei 11/1997, d'envasos i residus d'envasos i el Reial decret 782/1998, de 30 d'abril, pel qual es desenvolupa el Reglament per al desplegament de l'esmentada llei.  
La indústria i les seues instal·lacions s'han d'ajustar a les condicions indicades en el projecte tècnic i en els seus annexos en els aspectes no fixats en aquesta resolució.  
S'han de complir totes les disposicions aplicables per a garantir la protecció de la salut de les persones.  
S'ha de comprovar en el control inicial que s'han realitzat les mesures previstes en el projecte.  
8. Obligació de subministrament d'informació  
Abans de l'1 de març de cada any haurà de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.  
Segon  
L'autorització ambiental integrada es renovarà, en els aspectes ambientals, en el termini màxim de 8 anys, llevat que es produïsquen abans d'aquest termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici arreplegats en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer  
Amb caràcter previ a la posada en marxa de l'ampliació, el titular haurà d'obtenir l'autorització d'inici de l'activitat per part d'aquesta Conselleria, sense perjudici de la necessitat obtenció de les llicències d'obra que resulten necessàries de conformitat amb la normativa municipal.  
En tot cas, el titular disposa d'un termini màxim de tres anys per a presentar a la Direcció General per al Canvi Climàtic la sol·licitud d'autorització d'inici, la qual ha d'anar acompanyada de la documentació següent:  
- Certificat visat del tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat, i a la resta de documentació tècnica presentada.  
- Certificats tècnics exigits per les normatives sectorials aplicables segons el tipus d'activitat.  
- Informe i certificat emés per una entitat col·laboradora acreditada per al control integrat de la contaminació segons el Decret 29/2007, de 9 de març, de modificació del Decret 229/2004, de 15 d'octubre, del Consell, pel qual s'estableixen les funcions de les entitats col·laboradores en matèria de qualitat ambiental, i se'n crea i regula el registre, en el qual s'acredite el compliment del contingut de l'autorització ambiental integrada.  
Quart  
L'Administració deixarà sense efecte la present resolució en el moment en què observe qualsevol incompliment de les condicions imposades en aquesta, amb audiència prèvia de l'interessat.  
Cinqué  
El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, ha de:  
1. Complir les obligacions de control i subministrament d'informació previstes per la legislació sectorial aplicable i per l'autorització ambiental integrada.  
2. Comunicar a la Conselleria de Medi Ambient, Aigua, Urbanisme i Habitatge qualsevol modificació, substancial o no, que es propose realitzar en la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i la col·laboració necessàries als que realitzen les actuacions de vigilància, inspecció i control.  
Sisé  
En tot allò no especificat en aquesta resolució caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, i també qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no esgota la via administrativa, es podrà presentar recurs d'alçada davant de la Secretaria Autonòmica de la Conselleria de Medi Ambient, Aigua, Urbanisme i Habitatge, en el termini d'un mes des de l'endemà al de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 21 de febrer de 2008.- El director general per al Canvi Climàtic: Jorge Lamparero Lázaro.  
Annex I  
Descripció del projecte  
Colores Cerámicos, SA és una fàbrica de colors i esmalts ceràmics, ubicada al km 55 de la carretera de Vila-real, al seu pas pel terme municipal d'Onda (Castelló).  
Bàsicament, el procés industrial projectat es du a terme en quatre línies:  
- Línia de colors.  
- Línia d'esmalts en escata.  
- Línia d'esmalts líquids.  
- Línia d'esmalts en pols.  
La capacitat teòrica de producció del centre productiu detallat serà de l'orde de 12.000 t/any d'esmalts i 1.300 t/any de colors.  
Pel que fa als colors, després de la dosificació d'òxids de diversos elements, es mescla la composició per via seca, i es calcina posteriorment en mufles. Una vegada calcinats, es molen per a disminuir la seua granulometria, es llava i tamisa per a finalment atomitzar-se.  
Els esmalts en escata es fabriquen a partir de frita, colors i altres matèries primeres en pols, dosificant-los i mesclant-los, per a finalment ensacar-los. De manera semblant es fan els esmalts líquids, però molent les matèries primeres juntament amb aigua en molins de boles, i envasament posterior per al seu subministrament a clients externs, o directament per a la fabricació d'esmalts en pols, en atomitzador o en assecador de cinta.  
Les aigües residuals industrials seran les procedents de les proves de producte i de nous materials i els seus processos auxiliars, la producció a escala I+D, el condicionament de producte i la neteja de les instal·lacions i elements auxiliars.  
Aquestes aigües es condueixen a través d'un sistema de canaletes obertes i embornals fins a la bassa d'acumulació de la depuradora. Una vegada allí, la gestió d'aigües residuals industrials pot realitzar-se de dues formes no excloents: sotmetre-les a un tractament fisicoquímic (on es generaran fangs aquosos de depuració), i posterior abocament de l'aigua depurada a la xarxa municipal de sanejament, o retirar-les sense tractament per camions cisterna, per a la seua gestió com a residu no perillós (suspensions aquoses que contenen materials ceràmics).  
Els fangs aquosos i suspensions aquoses s'emmagatzemen en basses, fins a la posterior recollida per gestor autoritzat.  
Les canaletes i les basses d'emmagatzemament d'aquestes aigües seran perfectament impermeables i estanques.  
Les aigües residuals sanitàries, procedents de les neteges i vestuaris, s'aboquen a la xarxa municipal.  
Cal disposar d'aspiracions localitzades en les zones de trasbals de matèries pulverulentes. Aquestes aspiracions es dirigiran cap a filtres de mànegues. Les partícules recollides en els filtres es gestionaran a través de gestor autoritzat.  
Els residus perillosos s'emmagatzemen sota coberta fins a la recollida periòdica per gestor autoritzat.